钦定古今图书集成/理学汇编/学行典/第178卷 > 孔子家语 > 《困誓》
## 钦定古今图书集成/理学汇编/学行典/第178卷 > 孔子家语 > 《困誓》

子路问于孔子曰：“有人于此，夙兴夜寐，耕芸树艺，手
足胼胝，以养其亲，然而名不称孝，何也？”孔子曰：“意者
身不敬与？辞不顺与？色不悦与？古之人有言曰：‘人与
己与，不汝欺’。今尽力养亲，而无三者之阙，何谓无孝
之名乎？”孔子曰：“由汝志之。吾语汝，虽有国士之力，而
不能自举其身，非力之少，势不可矣。夫内行不修，身”
之罪也。行修而名不彰，友之罪也。行修而名自立。故
君子入则笃行，出则交贤。何谓“无孝名乎？”